Ekomirdi ar Bintinais

Ekomirdi ar Bintinais a zo un ekomirdi e Roazhon Meurgêr, er su d'an hent-tro. Staliet eo e ti-feurm kozh ar Bintinais, ha klask a ra an ekomirdi brudañ istor Bro-Roazhon dre al labour-douar hag ar boazioù war ar maez. Un diskouezadeg-pad ha mirvaoù a spesadoù plant ha loened a zo, ha kinniget e vez ingal diskouezadegoù dibad. Istor Digoret e voe "ekomirdi Bro-Roazhon" d'an dud d'an 23 a viz Mae 1987. Da gentañ e oa ur rann eus Mirdi Breizh. Cheñch a reas e anv da "ekomirdi ar Bintinais" e 2020. Al label Mirdioù Frañs a yeas gantañ e 2023. Ar mirdi Staliet eo ar mirdi e savadur pennañ ti-feurm ar Bintinais. An hentad mirdiouriezh a gont, war 1200 m2, istor ar maezioù e Bro-Roazhon eus an XIIvet kantved betek bremañ. Diskouezadegoù dibad hag abadennoù Diskouezadegoù dibad a vez bep bloaz diwar-benn glad ar vro dre vras, hag a bad 9 miz well-wazh. An abadennoù buheziñ a c'hall bezañ diwar-benn ar gwenanerezh, touz an deñved, ober chistr giz gwechall... Mirva genetek Gwareziñ al loened Mirout a ra an ekomirdi 19 gouenn loened doñv lec'hel abaoe 1994, eus Breizh ha Marzoù Breizh. Setu ar gouennoù a gaver : gouennoù saout : saout brizhdu, saout melen Bro-Leon, gouenn Arvorig, gouenn Naoned, gouennoù kezeg : kezeg-poster Breizh, ezen Cotentin, gouennoù deñved : deñved lanneier Breizh, deñved ar Gerveur, avranchin, deñved Eusa, gouennoù givri : givri ar fozioù, gouennoù moc'h : moc'h keltiek, moc'h Bayeux, yer : courtes-pattes, houad Challans, houad Vouillé, gwaz Normandi, gauloise dorée, yar zu Gentieg, koukoug Roazhon. Miret en doa an ekomirdi en amzer dremenet : bleu du Maine (gouenn deñved), yar La Flèche (yer). Skolidi ar vro a ya ingal da weladenniñ an ti-feurm ha da reiñ un taol-sikour evit ober war-dro al loened. Gwareziñ ar plant War an 19 hektar a zouaroù e c’hall ar weladennerien dizoleiñ emdroadur ar boazioù labour-douar e Breizh hag hini ar plant gounezet. Un ugent bennak a blant a vez gounezet. Loc'het en deus an ekomirdi ur program evit klask ha mirout ar gouennoù avaloù-sistr a zo e Bro-Roazhon. Miret eo ouzhpenn 120 gouenn avaloù e teir gwerjez, gwezennoù-per a zo ivez. Gallout a reer sellout ouzh un diaz roadennoù gant fotoioù ha titouroù e-leizh diwar-benn ar gouennoù-se.. ☆ Gwelet ivez ar pennad Sistr Breizh. Levrlennadur Levrioù : Jean-Yves Veillard, Jean-Luc Maillard, Alison Clarke, Philippe Bardel ha Camille Robillard (rakskrid Jean-Luc Maillard), L'Écomusée du pays de Rennes, Roazhon, Mirdi Breizh, 2014, 111 p. (ISBN 978-2-901429-36-4, OCLC 906266888, BNF 44259004). Alison Clarke, Jean-Yves Veillard ha Jean-Luc Maillard, L'écomusée du pays de Rennes, Roazhon, Edilarge, 1991, 30 p. (ISBN 2-7373-0816-X, BNF 35478159). François de Beaulieu (rakskrid Jean-Luc Maillard), Les races bretonnes : Une histoire bien vivante, Roazhon, Embannadurioù Apogée hag ekomirdi ar Bintinais, Du 2022, 191 p. (ISBN 978-2-84398-776-2, OCLC 1368023950). François de Beaulieu, Landes de Bretagne : Un patrimoine vivant, 2017 (ISBN 978-2-36833-184-2, BNF 45396382). Pennad-skrid : Jean-Luc Maillard, « Bintinais (La) » e Dictionnaire du patrimoine rennais, Embannadurioù Apogée,‎ 2004, p. 65-67 (ISBN 2-84398-167-0, BNF 39960846). Liamm diavaez Lec'hienn an ekomirdi Daveoù